Dame i gospodo molim vas da zauzmete svoja mjesta da krenemo sa sjednicom. Otvaram 9. hitnu sjednicu Predstavnčkog doma Parlamentarne skupštine BiH. Na sjednicu su pozvani naši redovni gosti, predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici međunarodnih organizacija i ambasada u Bosni i Hercegovini koji redovno prate rad našeg Doma, te predstavnici medija. Srdačno pozdravljam sve prisutne poslanike i goste. Iz kabineta predsjedavajućeg Savjeta ministara dostavljeno je obaviještenje da predsjedavajući nije u mogućnosti da prisustvuje današnjoj sjednici, te da će prisustvovati Edin Dilberović, direkor Agencije za evropske integracije BiH. ministar finansija i trezora BiH, Vjekoslav Bevanda, dostavio je obaviještenje da zbog ranije preuzetih obaveza neće biti u mogućnosti učestvovati u radu sjednice, iz Ministarstva inostranih poslova dostavljeno je obaviještenje da ministar Igor Crnadak zbog ranije preuzetih obaveza neće biti u mogućnosti prisustvovati sjednici. Odsustvo su opravdali poslanici: Monika Tomić, Diana Zelenika, Milica Marković, Staša Košarac, Damir Arnaut, Nenad Lalić, Predrag Kožul, Senad Šepić, Maja Gasal-Vražalica, Hanka Vajzović i Mensura Beganović. Gospođa Kapetanović je najavila kašnjenje. Prema informaciji službe sjednici prisustvuje 20 poslanika. konstutujem da sjednica ima kvorum za rad i odlučivanje. 9. hitna sjednica Doma sazvana je u skladu sa članom 68. Poslovnika sa jednom tačkom dnevnog reda kao što vam je naznačeno u pozivu, a na zahtjev poslanika Saše Magazinovića, Denisa Bećirovića, Sadika Ahmetovića, Senada Šepića, Mirsada Đonlagića, Fehima Škaljića, Mirsada Isakovića, Damira Arnauta, Jasmina Emrića i Damira Bećirovića. Otvaram raspravu o predloženom dnevnom redu. Nema prijavljenih, zatvaram raspravu. Konstatujem da 9. hitna sjednica Doma ima sljedeći: Dnevni red 1. Privremeni izvještaj Evropske komisije 2018, broj: 01,02-06-1004/18 od 18. 04. 2018. godine (podnosioci zahtjeva za hitnu sjednicu poslanici: Saša Magazinović, Denis Bećirović, Sadik Ahmetović, Senad Šepić, Mirsad Đonlagić, Fehim Škaljić, Mirsad Isaković, Damir Arnaut, Jasmin Emrić i Damir Bećirović). 2 Privremeni izvještaj ste dobili. Otvaram raspravu. Poslanik ..., šta se desilo sad? Gospodine Emrić, jeste Vi odustali? JASMIN
/nije uključen mikrofon/
Znači, povreda Poslovnika, Jasmin Emrić.
Zahvaljujem uvaženi predsjedavajući. S obzirom da predsjedavajući Vijeća ministara nije prisutan, a kao što smo čuli prisutan je direktor koji nam može dati adekvatno obrazloženje po ovom Privremenom izvještaju, smatram da bi bilo svrsishodno da prije nego što otvorimo raspravu po ovoj tački dnevnog reda, obrati se direktor. Hvala.
Hvala. Nikola Špirić, ispravak krivog navoda.
Gospodo predsjedavajući, uvažene kolege i kolegice poslanici, cijenjeni gosti. Ja mislim da, ako na ovakav način budemo raspravljali o svim tačkama na posebnim sjednicama, da zapravo ovaj Parlament, ne znam koja je svrha ovoga Parlamenta. Ako Vijeće ministara, zapravo ona ministarstva na koje se ovaj Izvještaj predominantno odnosi ne prisustvuje sjednici, ja ne znam s kim razgovara ovaj Parlament. Ako ovaj Parlament ne želi da preuzme svoje nadležnosti, ne da ocijeni Izvještaj, Izvještaj ne možemo mijenjati, on je takav kakav je, nego da zauzme svoj stav prema organima koje on kontroliše, onda mislim da je ova sjednica bespredmetna. I zato ja mislim da je treba odložiti dok ne bude prisutan predsjedavajući i dok ne bude u punom sastavu Vijeće ministara. Hvala lijepo.
Hvala. Ispravak krivog navoda, Sadik Ahmetović.
Pa ja mislim, za razliku od kolege Špirića, da ovo zaslužuje posebnu, odnosno hitnu sjednicu, ali isto tako mislim da ovo zaslužuje i prisustvo cijelog, cjelokupnog Vijeća ministara na sjednici, jer ovo što mi imamo je djelo Vijeća ministara. Bilo bi dobro da ovim podvučenim stvarima koje nisu realizirane, koliko ih ima, šest, vidimo gdje Parlament tu, gdje Vijeće ministara tu i gdje su ostale institucije tu, a to je izvučeno, ovaj, kroz ove zaključke o Izvještaju. 3 Ali da zaslužuje hitnost, dakle, nakon desetak godina, Bosna i Hercegovina je prije deset godina bila ispred nekih zemalja koje su sada u kandidatskom statusu. Mi smo u ovom vanrednom Izvještaju ... sa Kosovom, ako ovo nije hitnost, a svi su potpisali tamo, u Evropskoj uniji svi lideri su potpisali ovu incijativu, kako su je već pravim imenom nazvali i, koliko ja znam, da je glavni vanjskopolitički cilj ove zemlje ulazak u Evropsku uniju. Ja mislim da ovo zaslužuje hitnost, mislim da je predsjedavajući Vijeća ministara i svi ministri ovdje morali biti prisutni i da idemo redoslijedom gdje smo zakazali i da vidimo možemo li pomoći i mi Vijeću ministara, i mi sami sebi da ubrzamo napredak Bosne i Hercegovine prema Evropskoj uniji. Ovo je, nije ovo odnos prema potpisnicima ove incijative od predsjedavajućeg Vijeća ministara, ovoj je odnos prema državi Bosni i Hercegovini i njenom glavnom vanjskopolitičkom cilju i svrsi rada, u principu, Vijeća ministara. Zato mislim da je ovo prisustvo, dakle, obavezno, da možda treba dati neku pauzu i da Kolegij obezbjedi prisustvo i ministara i predsjedavajućeg Vijeća ministara, ili da nekog predsjedavajući Vijeća ministara od svojih zamjenika ovlasti da mogu govoriti na ovu temu pred Parlamentom BiH. Hvala lijepo.
Znači, informacija je da je predsjedavajući Savjeta ministara u Sloveniji, ali je on imenovao predstanika koji bi trebao da priča i u ime Savjeta ministara, gospodina Dilberovića. Da vas napomenem, da mi raspravljamo o Izvještaju Evropske komisije ... ŠEFIK
/nije uključen mikrofon/
Evropska komisija je ta o čijem Izvještaju raspravljamo. Normalno, nismo pozvali predstavnike Evropske komisije, možda smo trebali pozvati ovdje predstavnika Evropske komisije u Bosni i Hercegovini, ali ... _____________(?) [[nije uključen mikrofon]] Molim Vas da ne ... Ako hoćete, javite se. Znači, tako se zove tačka dnevnog reda, Izvještaj o napretku Bosne i Hercegovine. Mirsad Isaković, ispravak krivog navoda.
Zahvaljujem predsjedavajući. Po meni je ovo vrlo važna tačka, zato je i dobilo status hitne sjednice i ovaj incijativa je tražena, je li, po hitnom postupku. Ovdje je tačno Izvještaj Komisije, Evropske komisije, dakle, Privremeni izvještaj za 2018. godinu, ali o našem radu i radu Vijeća ministara. Samo par dana prije ovog Izvještaja Vijeće ministara je podnijelo svoj Izvještaj koji je potpuno u suprotnosti sa ovim što je Vijeće Evrope, dakle, Izvještaj Evropske komisije dostavio ovdje. Ako pri ovom dodamo i ozbiljnost situacije da smo imali dva pisma od Međunarodnog monetarnog fonda gdje su tačno signirani problemi, šta se nije desilo, šta se treba uraditi i šta se nije uradilo, dobijemo 4 situaciju da je Vijeće ministara imalo Izvještaj za jednu državu, a ove dvije institucije, znači, Evropska komisija Privremeni izvještaj i Međunarodni monetarni fond koji je dao svoje Mišljenje o Bosni i Hercegovini imaju sasvim drugi izvještaj, o drugoj državi, a ne o Bosni i Hercegovini. dakle, iz tih razloga mislim da je to vrlo važno, da budu predstavnici Vijeća ministara i da budu svi predstanici ministara, jer ovdje su zastupljena sva ministarstva, pa čak i svi nivoi vlasti. Iz tih razloga mislim da je neophodno i, po meni, biću možda nekorektan, ali zaista nekorektno da Vijeće ministara, predsjedavajući Vijeća ministara i zamjenici, ne budu prisutni na ovakvoj jednoj sjednici, koja je od izuzetnog značaja, je li, za državu Bosnu i Hercegovinu. Hvala vam, evo, sugerišem, naravno i da članovi Predsjedništva su trebali da budu jer ovo je i pitanje vanjske politke za koju su nadležni i članovi Predsjedništva. Hvala.
Hvala. Mirsad Đonlagić, ispravak krivog navoda. Molim vas da ne vršimo diskusije pod ispravkom krivog navoda u ovoj fazi, jer ja nisam čuo da je ...
Je li Vi to mene opominjete ili ove koji su prije govorili?
Ne, ne. Generalno svima kažem.
A svima, dobro, u redu. Ja ne mogu da prihvatim činjenicu da se mi čudimo zašto je to ovako. Pa prije svega, ovaj Parlament i svi mi koji sjedimo u klupama dosad nismo dovoljno poštovanja i samopoštovanja iskazali prema sebi. Prvo, neprihvatljivo je da gospodin Wigemark predaje ovaj Izvještaj koji je izuzetno važan za Bosnu i Hercegovinum, da ga predaje Kolegiju, a da pri tome zastupnici u Predstavničkom domu nikakve informacije po tom pitanju nemaju. Nije mi jasno zašto je to urađeno tako tajanstveno, pogotovo, mi smo bili prisutni ovdje, napravljena je pauza da se taj Izvještaj preda. Taj Izvještaj se mogao predati u ovoj sali. To je pod broj jedan, pod broj dva, vrlo je važno i izuzetno značajno da oko ovoga raspravljamo jer je pitanje evroatlanskih integracija posebno značajno pitanje. Značajno je pitanje, također, i svih onih koji dolaze u Bosnu i Hercegovinu i svojim političkim stavovima ponižavaju ovu zemlju i izazivaju u ovoj Bosni i Hercegovini, ali i u regionu sasvim sigurno političke potrese koji moju imati dalekosežne posljedice. Prema tome, ja smatram da je ova današnja sjednica izuzetno značajna i da na njoj trebaju da budu prisutni svi, jer mi smo tražili da se ta sjednica, između ostalog, zakaže, ali ko je poštovati naš zahtjev kad mi sami sebe ne poštujemo. Ovo je potpuno nedopustivo da oni koju su relevantni i koji trebaju da dođu ovdje nisu prisutni na ovom zasjedanju današnjem. Bez obzira što je ono hitno, što je on vanredno jer situacija je takva da upravo takav karakter ove sjednice i zahtjeva. Hvala.
Mogu li pitati na šta se odnosi krivi navod? 5
Zato što je bilo dilema da li da se ova sjednica održi ili ne održi, uz prisustvo ili neprisustvo, ja želim da kažem zašto ja mislim da ljudi ne dolaze na sjednice Predsjedništva. Htio sam taj navod da ispravim.
Hvala. Ispravak krivog navoda, Borjana Krišto.
Hvala lijepa. Poštovani predsjedavajući, kolegice i kolege zastupnici, svi uvaženi gosti na sjednici, sve vas srdačno pozdravljam. Pa evo, u samom startu se razvila rasprava, ja sam uistinu mislila da će ona ići u drugom pravcu, da raspravljamo o tom Izvještaju Evropske komisije o napretku Bosne i Hercegovine. Ja sam se javila da ispravim krivi navod, evo, kolege ne znam, Đonlagića, i još nekih kolega koji su govorili, između ostalog, o tome kako je Izvjšće prezentirano Kolegiju, a da zastupnici nemaju ništa. Znači, ja sam želim reći da sam kao član Kolegija dobila prezentaciju, znači, Evropskog izvješća i nama je na tom sastanku koji se dogodio u toj pauzi prezentirano Izvješće, sažetak Izvješća. Znači, sve ono što smo do danas dobili, jer sam se i ja interesirala za ovu sjednicu, mi nismo dobili apsolutno Izvješće jer je Izvješće dostavljeno, puno Izvješće, predsjedavajućim jednog i drugog Doma koje je otišlo u Direkciju za Evropske integracije na prevođenje i mislim da smo ga tek jutros mogli dobiti i iščitati. Prema tome, molim vas da budemo ozbiljni. Sigurno je ovo važna tema o kojoj treba raspravljati i ja se, također, slažem i spremna sam da vidimo šta to možemo napraviti, ali danas da se pridržavamo točke dnevnog reda, a to je, kako su potpisnici ovdje stavili, Izvješće Evropske komisije o napretku. Tako da ne dovodimo, da ne usmjeravamo, jer uistinu onda pokazujemo nešto drugo, a ne ovo o čemu je kolega Ahmetović maloprije kazao, da je to važno za Bosnu i Hercegovinu, i da to nije... Ako to nije i ako je to stav i ovog Parlamenta i ovog Vijeća ministara, mislim da svako ko je odgovoran i ko može danas pristupiti ovim obvezama da će potpuno ozbiljno i odgovorno raspravljati o ovom dokumentu u cilju interesa Bosne i Hercegovine i njenog evropskog puta. Hvala lijepo.
Hvala. Ispravak krivog navoda, Nikola Špirić.
Gospodo predsjedavajući. Dakle, ova sjednica je zakazana prije tri dana. Ona se zove posebna ili hitna sjednica, je li tako, sa tačkom dnevnog reda – Izvještaj vezano za, Izvještaj Evropske komisije vezano o napretku ili nenapretku Bosne i Hercegovine na evropskom putu. Nedolazak predsjedavajućeg i većine članova Vijeća ministara zapravo govori o njihovom odnosu o tom problemu i o tom izazovu. U svakoj normalnoj zemlji kad se zakaže posebna sjednica Parlamenta ministri i predsjednici vlada se vraćaju u zemlju da bi raspravljali o problemu koji je tačka dnevnog reda. Ja vam govorim da ovo govori o punoj neozbiljnosti svih, i ovog Parlamenta koji neće sebi da 6 preuzme prerogative koje ima da disciplinuje Vijeće ministara i Vijeće ministara prema Parlamentu i prema tačci dnevnog reda koja jeste ozbiljna. Ja poštujem tačku dnevnog reda i spremni smo o njoj razgovarati, ali mislim da gubimo vrijeme bez prisustva Savjeta ministara. Dakle, u svakoj, ponavljam, normalnoj zemlji premijeri i predsjedavajući Vijeća ministara, ministri se vraćaju u zemlju kad se zakaže psoebna sjednica Parlamenta i niko im od tih sagovornika gdje su otišli neće zamjeriti, nego će reći ovo je ozbiljna država. Šta on pokazuju, tamo neki delegati, poslanici trabunjaju, pričaju – imamo mi svoj put. Pa eto, ako ga imate, zato vam je Izvještaj kakav jeste. I ja bih zato, ako se slaže Kolegij, da uzmemo pauzu od pola sata, da vidimo hoćemo li ovu sjednicu raditi danas ili ćemo je zakazati za tri dana da udostojimo Vijeće ministara da bude prisutno, inače gubi smisao, vjerujte mi. Hvala lijepo.
Hvala. Ispravak krivog navoda, Saša Magazinović.
Ja se ne slažem sa navodom kolege Špirića da ovo pokazuje njihov odnos prema evropskim integracijama, ja sam bliži ocjeni da ovo pokazuje njihovu nemoć i politički bankrot u ovom procesu. S druge strane, slažem se sa navodom kolege Špirića, također i ostalih, da je neozbiljno razgovarati o ovom procesu, a da pri tome nemate kome postaviti pitanje. Ja uvaženog direktora cijenim, ali mislim da nije on taj koji treba na svoja leđa prihvatiti sve ono nezadovoljstvo Parlamenta koje očigledno postoji, radom Vijeća ministara i ovim, vođenjem ovog procesa u cjelini. Mi ovdje nemamo osobu koju možemo pitati, a da nam kredibilno odgovori o mehanizmu koordinacije, o tome šta je urađeno da profunkcioniše Odbor za SSP, zašto su odgovori na pitanja iz upitnika bili dugo vremena tajna, zašto je ovo netransparentan i neinkluzivan proces koji ne uključuje Parlament, zašto su poruke dobijene u Strazburu nedavno, na predstavljanju nove strategije onakve kakve jesu? Ovdje nema gospodina Zvizdića da ga pitamo šta je mislio u desetom mjesecu 2016. kad je rekao da slijedi MAP na proljeće ili na ljeto, nema ga ovdje ni da ga pitamo kako to da se njegovo obećanje o kandidatskom statusu prvo na proljeće '17., pa onda na jesen '17. nije ostvarilo. Nema ga da ga pitamo kako se stepen realizacije Reformske agende za tri, četri dana, u različitim izjavama popeo za 30%, a da u tom pridou nije ništa rađeno. Nema ni Čovića koji je šampion optimizma da ga pitamo šta je sa obećanjima iz petog mjeseca 2017. o kandidatskom statusu krajem godine, pa kandidatskom statusu početkom ove godine, pa šta je sa izjavama iz '16. da nema prepreka daljem napretku, pa iz '17. da dobijamo vrlo skoro kandidatski status, da je evropski put nezaustavljiv, da ćemo iduće godine biti kandidati, čak '16. rečeno. Dakle, ja mislim da ako dosada Parlament nije bio uključen, ad trebamo dobiti bar priliku da dobijemo odgovore na neka pitanja danas kad smo vidjeli da je ovo bio jedan [[govornik se upozorava na vrijeme]] sapun od ... dobro, mjehur od sapunice, koji je nažalost oni koji su vlast, eksplodirao pred izbore i pokazao njihovu nemoć. Hvala.
Hvala. Ispravak krivog navoda, Sadik Ahmetović. 7
Pa Vama, dobacio sam s mjesta, pa se izvinjavam. Ne možemo podvesti, kako ste kazali gospodine Bosiću, da je ovo, treba doći Wigemark i podnijet nama Izvještaj ovdje. Dakle, nama o napretku podnose naše institucije. Dakle, mi smo se obavezali da ćemo neke svari uraditi da steknemo kandidatski status. Po ovome što ja vidim nismo uradili ništa, čak, ako pogledate i zašto je ta hitnost, u sažetku Izvještaja prva rečenica je izborno zakonodavstvo. Mi za pet mjeseci imamo izbore, šta će se desiti u oktobru ako ne promijenimo izborno zakonodavstvo. Hoće li to i Kosovo biti kandidat, a mi ćemo i dalje otprilike gledati kako nam i sad gledaju lideri, jedan na jednu stranu, na istok, jedan na jugozapad, treći se gubi, ne zna ni on gdje je. To je naša stvarnost, mi ulazimo u vrlo nezgodno vrijeme za državu Bosnu i Hercegovinu, u Izvještaju to stoji. Imali smo nadmudrivanja oko Izbornog zakona, a nismo riješili problem koji nam nalaže Evropska unija, a mi ko hoćemo da budemo članovi Evropske unije. Nemamo državnike koji su spremni povesti ovu zemlju naprijed i to je problem zato što misle o izbornom rezultatu u oktobru, a država gdje će biti nakon toga, nikoga nije briga. Stoga mislim da je ovo naš Izvještaj, Izvještaj naših institucija i tamo je poredano po segmentima, da vidimo dokle smo došli redom. Predsjedavajući ne znam koga ovlasti, kaže gdje smo u ovim procesima, šta je urađeno, ko je zakazao, je li Parlament, jesu li eniteti, je li država, je li Vijeće ministara itd. Dakle, to je, to je ono što smo danas [[govornik se upozorava na vrijeme]] trebali imati. Hvala lijepo.
Hvala. Samo da vas obavijestim da je tačka dnevnog reda prepisana onako kako je predlagač stavio bez ikakvih intervencija i ona glasi: Privremeni izvještaj Evropske komisije. Ja govorim samo formalno, jasno je da je tu želja za raspravom o Privremenom izvještaju, ali formalno ovako stoji. I drugo, da predstavništvo Evropske komisije u Bosni i Hercegovini dobija poziv i dobilo je i ovaj put poziv za prisustvo sjednici. Ispravak krivog navoda, Lazar Prodanović.
Predsjedavajući, ja razumijem da ste Vi zakazali sjednicu u skladu sa Poslovnikom, ali predlažem pauzu od pola sata na kojoj će se održati sjednica Proširenog kolegijuma, dakle, Kolegijuma Predstavničkog doma, sa predsjednicima klubova. Nisu ispunjeni minimalni uslovi za održavanje ove sjednice danas iz dva razloga. Prvo, tek smo prije pet minuta dobili ovaj prevod Izvještaja o Bosni i Hercegovini za 2018. godinu, na sjednici ne prisustvuju ključni akteri koji bi odgovorili na ključna pitanja iz Izvještaja i ovdje nije cilj raspravljati o Izvještaju. Već da vidimo kakav je Akcioni plan predsjedavajućeg Vijeća ministara, njegovih zamjenika, ministra spoljnih poslova uz puno uvažavanje prisustva tri ministra ovdje, direktora Direkcije i jednog zamjenika ministra, a da se, da Kolegij se izjasni o stavovima Predstavničkog doma iz obaveza po ovom Izvještaju uključujući i predsjedavajućeg Zajedničke komisije za evropske integracije predlažem da se napravi pauza, održi sastanak, da ne vodimo ovakvu raspravu sa prijedlozima zaključaka da se obratimo Domu i da se o tome izjasnimo. Nikakav problem nije da se sjednica održi za sedam dana koja bi imala svoje efekte šta će ovaj Savjet ministara koji je malo toga učinio ili skoro ništa učiniti za narednih pet mjeseci kako bi se, dakle, stanje u Bosni i Hercegovini poboljšalo u smislu evropskog puta, odnosno puta ka sticanju statusa kandidata. Hvala. 8
Pa vidite, postojala je mogućnost da ovo prođe sve komisije parlamentarne i da se stavi na narednu sjednicu u redovnu proceduru i onda da se raspravlja o tome poslije određenog proteka vremena. Ovdje je došao zahtjev po hitnoj proceduri, po Poslovniku sjednica mora biti zakazana u roku od tri dana i sad imamo ovu situaciju. Ukoliko neko predlaže da se sjednica ne održi ili odloži, mora da da takav prijedlog i na kraju će se Dom morati izjašnjavati o takvom prijedlogu. Zamjenik predsjedavajućeg, Džaferović. ŠEFIK
Poštovani predsjedavajući, uvažene koleginici i kolege, dame i gospodo. Kolegij je postupio po zahtjevu više od pet zastupnika, predsjedavajući Doma je postupio, mi smo se složili ostali u Kolegiju i danas zato imamo ovdje sjednicu na čain kako je to predloženo od strane predlagača. Ja dijelim mišljenje svih onih koji kažu da je evropski put Bosne i Hercegovine ispunjavanje obaveza na evropskom putu prioritet iznad svih prioriteta u Bosni i Hercegovini i u to, ja mislim, u ovom Domu ni kod koga nema dileme. Također, mislim da je za ovu vrstu rasprave potrebno isključiti bilo kakvu politizaciju. Ja danas neću odgovarati nikome ni na što, neću se osvrtati na stanje evropskog puta Bosne i Hercegovine u decembru 2014. godine i danas, o tome ćemo govoriti kada budemo trebali govoriti. Mislim da cilje ove sjednice koja je inicirana ovako kako jeste, je da vidimo zato Bosna i Hercegovina zaostaje, zašto je Izvještaj ovakav i šta to mi treba da uradimo kao Parlament da pomognemo Vijeću ministara i svim institucijama u Bosni i Hercegovini da ubrzamo svoj evropski put. Zbog toga je izlaz iz ove situacije sljedeći, a to je da mi ovaj Izvještaj dostavimo Komisiji za evropske integracije, da Komisija pregleda Izvještaj i da ovo bude prva tačka naredne sjednice Predstavničkog doma na koju će biti pozvani predsjedavajući i svi članovi Vijeća ministara i da onda u otvorenoj raspravi vidimo šta to mi možemo da uradimo da se ovaj proces unaprijedi. Dakle, ja predlažem da mi danas okončamo, dakle, ovu sjednicu, da donesemo tako što ćemo donijeti Zaključak da se Izvještaj Komisije, Evropske komisije dostavi nadležnoj Komisiji za Evropske integracije, da prva tačka dnevnog reda naredne sjednice bude ova tema i da zato bude osigurano prisustvo svih onih koji su potrebni da budu prisutni na ovoj sjednici. Hvala vam.
Ja bih, pošto su svi diskutanti otprilike dovodili u sumnju mogućnost održavanja ove sjednice sa stanovišta prisustva predsjedavajućeg Savjeta ministara i ostalih članova iz Savjeta ministara, ja bih stavio na glasanje ovaj prijedlog zamjenika predsjedavajućeg, Džaferovića. Molim vas da se pripremite za glasanje. Za 18, protiv 4, uzdržanih 9. Ne postoji entitetska većina u Federaciji BiH. [[usaglašavanje u Kolegiju]] Odmah idemo u glasanje u drugom krugu. 9 Za 18, protiv 4, uzdržanih 9. Postoji opšta i entitetska većina. Ovim smo okončali sjednicu i donijeli Zaključak da se uputi materijal Komisiji za evropske integracije i ova tačka stavi na narednu redovnu sjednicu Predstavničkog doma. Hvala vam, prijatno. Sjednica završena u 11 i 40 sati.